钦定古今图书集成/明伦汇编/官常典/第431卷 > 南齐
## 钦定古今图书集成/明伦汇编/官常典/第431卷 > 南齐

南齐骠骑诸将军皆开府，主军旅之事。又有领军、护
军以主禁卫。

按：《南齐书百官志》：“诸开府仪同三司。”

骠骑将军。

车骑将军。

卫将军。

镇军将军。

中军将军。

抚军将军。

《四征将军》。〈东西南北〉

四镇将军。凡诸将军加“大”字，位从公，开府，仪同如公。
凡公督府置佐，长史、司马各一人，谘议参军二人。诸
曹有录事、记室、户曹、仓曹、中直兵、外兵、骑兵、长流、贼
曹、城局、法曹、田曹、水曹、铠曹、集曹、右户十八曹。局曹
以上署正参军，法曹以下署行参军，各一人。其行参
军无署者为长兼员。其府佐史，则从事中郎二人，仓
曹掾，户曹属，东西阁祭酒各一人，主簿，舍人，御属二
人，加崇者则左右长史四人，中郎掾、属并增数，其未
及开府则置府，亦有佐史，其数有减。小府无长流，置
禁防参军。

四安将军。

四平将军。

左右前后将军。

征卤将军。

四中郎将，晋世荀羡、王胡之并居此官，宋、齐以来，唯
处诸王素族，无为者。

冠军将军。

辅国将军。

宁朔将军。

宁远将军。

龙骧将军。凡诸小号亦有置“府”者。

领军将军、中领军。

护军将军、中护军，凡为中小轻，同一官也。诸为将军
官，皆敬领护。诸王为将军，道相逢，则领、护让道。置长
史、司马、五官、功曹、主簿。

左右二卫将军。

骁骑将军。

游击将军，晋世以来，谓“领、护”至骁、游为六军。二卫置
司马、次官、功曹、主簿以下左右二中郎将。

《前军将军》。《后军将军》。《左军将军》。“右军将军”，号“四军”，
屯骑、步兵、射声、越骑、长水五校尉。

虎贲中郎将。

冗从仆射。

羽林监。

积射将军。

彊弩将军。

殿中将军、员外殿中将军。

殿中司马督。

武卫将军。

武骑常侍，自二卫、四军、五校已下，谓之“西省”，而散骑
为东省。

### 高帝建元元年诏断募将士者

按《南齐书高帝本纪》：建元元年五月丁未，诏曰：“设募
取将，悬赏购士，盖出权宜，非曰恒制。顷世艰险，浸以
成俗，且长逋逸，开罪山湖，是为黥刑不辱，亡窜无咎。
自今以后，可断众募。